**Ministru kabineta noteikumu projekta** **„Grozījumi Ministru kabineta 2008.gada 5.augusta noteikumos Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts. |
| 2. | Pašreizējā situācija un problēmas | Ministru kabineta 2008.gada 5.augusta noteikumu Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija”” (turpmāk – MK noteikumi Nr.649) 50.punkts paredz, ka ja sadarbības iestādei ir pieejami finanšu resursi, avansa maksājums var būt līdz 100 procentiem no projekta attiecināmo izmaksu apjoma, kuru sadarbības iestāde finansējuma saņēmējam, kas nav valsts budžeta iestāde, izmaksā dalīti vienošanās par projekta īstenošanu noteiktajos termiņos un kārtībā, kā arī ievērojot nosacījumu, ka finansējuma saņēmējs nodrošina saņemtā avansa maksājuma iekļaušanu Eiropas Savienības finansējuma saņēmēja maksājuma pieprasījumā ne vēlāk kā sešus mēnešus pēc avansa saņemšanas. Savukārt, Ministru kabineta 2010.gada 9.novembra noteikumu Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” (turpmāk – MK noteikumi Nr.1041) 38.punkts nosaka, ka atbildīgā iestāde vai sadarbības iestāde izvērtē avansa maksājuma atgriešanas lietderību, ņemot vērā finansējuma saņēmēja plānotās Eiropas Savienības fonda projekta aktivitātes, piešķirtā avansa maksājuma neizmantošanas iemeslus, starpposma maksājuma apmēru un nākamo avansa maksājuma termiņu, un var lemt par finansējuma saņēmēja neizmantotā avansa maksājuma atgriešanu.2011.gada 18.februārī Iepirkumu uzraudzības biroja Iesniegumu izskatīšanas komisija ar lēmumu Nr.4-1.2/10-318/2 nolēma pārtraukt iepirkumu procedūru „Stacionāro datoru un multimediju kabinetu aprīkojuma iegāde apakšaktivitātes „Izglītības iestāžu informatizācija” ietvaros”, identifikācijas Nr. IZM 2010/26/AK/ERAF, līdz ar to finansējuma saņēmējiem piešķirto avansu nav iespējams izlietot MK noteikumu Nr.649 50.punktā noteiktajā laikā.Ņemot vērā iepriekšminēto, ir nepieciešams finansējuma saņēmējiem nodrošināt iespēju izlietot piešķirto avansu 3.2.2.1.2.apakšaktivitātē „Izglītības iestāžu informatizācija” (turpmāk – 3.2.2.1.2.apakšaktivitāte) noteiktā informācijas tehnoloģiju aprīkojuma iegādei, lai tas būtu pieejams vispārējām un profesionālajām izglītības iestādēm 2011./2012.mācību gada sākumā, veicot grozījumus MK noteikumos Nr.649, svītrojot tajos noteikto termiņu piešķirtā avansa maksājuma apguvei un paredzot piemērot avansa maksājuma izlietošanas kārtību atbilstoši MK noteikumu Nr.1041 regulējumam (36. un 38.punkts).MK noteikumu Nr.649 2. un 56.punkts nosaka, ka līdz 2015.gada 30.jūnijam izglītības iestādes tiks nodrošinātas ar atbilstošu, izmaksu efektīvu, drošu un uzticamu informācijas un komunikāciju tehnoloģiju infrastruktūru, lai izglītības iestādēs un izglītības procesā plašāk un efektīvāk izmantotu informācijas un komunikāciju tehnoloģijas, tādējādi uzlabojot izglītības kvalitāti un efektivitāti. MK noteikumos Nr.649 nav paredzēts tiesiskais regulējums situācijai, ja kāda no Eiropas Reģionālās attīstības fonda projektā iekļautajām izglītības iestādēm izbeidz savu darbību un ir apvienota ar citu izglītības iestādi (reorganizēta). Šobrīd vairākās pašvaldībās izglītības iestāžu tīkla optimizācijas rezultātā veidojas situācija, ka nav iespējams projekta īstenošanā sasniegt 3.2.2.1.2.apakšaktivitātes mērķi, ja netiek atbalstīti projekta grozījumi, kas ļauj reorganizēto izglītības iestāžu vietā iekļaut citu izglītības iestādi, kura ir pārņēmusi reorganizētās izglītības iestādes izglītojamos, kā arī tai iegādāties papildu aprīkojumu, pamatojoties uz izglītojamo pieaugumu. Lai nodrošinātu, ka Eiropas Savienības struktūrfondu līdzekļi tiek ieguldīti ilgtspējīgās izglītības iestādēs atbilstoši esošajai situācijai pēc administratīvi teritoriālās reformas un izglītības iestāžu tīkla optimizācijas, finansējuma saņēmējam ir jādod iespēja aizstāt projekta labuma guvēju (projektā sākotnēji iekļauto izglītības iestādi) ar citu izglītības iestādi, kas tiek izveidota, ja labuma guvējs tiek apvienots ar citu labuma guvēju. Lai nodrošinātu mērķtiecīgu Eiropas Savienības struktūrfondu finansējuma ieguldījumu, paredzot vienādas iespējas visām izglītības iestādēm nodrošināt atbilstošu, izmaksu efektīvu, drošu un uzticamu informācijas un komunikāciju tehnoloģiju infrastruktūru, 3.2.2.1.2.apakšaktivitātes īstenošanas nosacījumus nepieciešams pielāgot izglītības iestāžu tīkla optimizācijas gaitai un rezultātiem, veicot attiecīgus grozījumus noteikumos par 3.2.2.1.2.apakšaktivitātes īstenošanu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2008.gada 5.augusta noteikumos Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija””” (turpmāk – noteikumu projekts) paredz šādus grozījumus:* svītrot MK noteikumu Nr.649 noteikto termiņu piešķirtā avansa maksājuma apguvei, paredzot piemērot avansa maksājuma izlietošanas kārtību atbilstoši Ministru kabineta noteiktajai kārtībai, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtībai;
* nosaka normatīvo regulējumu situācijā, ja projektā iekļautā izglītības iestāde (labuma guvējs) tiek reorganizēta, paredzot, ka to var aizstāt ar citu izglītības iestādi, kas ir vispārējās vai profesionālās vidējās izglītības iestādes saistību un tiesību pārņēmējs. Minētie grozījumi projektā ir jāsaskaņo ar atbildīgo iestādi.
 |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts neaizskar sabiedrības tiesības, tāpēc projekta izstrādes procesā nav nepieciešams iesaistīt sabiedrības pārstāvjus. |
| 7. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | 3.2.2.1.2.apakšaktivitātes mērķa grupa ir vispārējās un profesionālās vidējās izglītības iestādes. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
| **Rādītāji** | **2011.gads** | Turpmākie trīs gadi (tūkst. latu) |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu 2011.gadam | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2477,9 | 0 | 0,0 | 2961,0 | 53,4 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2477,9 | 0 | 0,0 | 2961,0 | 53,4 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2477,9 | 0 | -1742,6 | -2477,9 | -2477,9 |
| 2.1. valsts pamatbudžets | 2477,9 | 0 | -1742,6 | -2477,9 | -2477,9 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 1742,6 | 5438,9 | 2531,3 |
| 3.1. valsts pamatbudžets | 0 | 0 | 1742,6 | 5438,9 | 2531,3 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | -1742,6 | -5438,9 | -2531,3 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu „Par valsts budžetu 2011.gadam” 3.2.2.1.2.apakšaktivitātei plānotais finansējums 2011.gadā ir 2477,88 tūkst. lati.Saskaņā ar Ministru kabineta 2011.gada 3.februāra rīkojumu Nr.43 „Par valsts budžeta ilgtermiņa saistību maksimāli pieļaujamo apjomu” 3.2.2.1.2.apakšaktivitātei 2012.gadā plānotais finansējums ir 735,30 tūkst. lati. 2013. un 2014.gadā 3.2.2.1.2.apakšaktivitātei plānotais finansējums valsts budžetā ilgtermiņa saistībām nav norādīts.Aprēķinot ieņēmumus, tiek ņemts vērā, ka 3.2.2.1.2.apakšaktivitātes Eiropas Reģionālās attīstības fonda līdzfinansējuma likme ir 100 procenti. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2013. un 2014.gadā izdevumus sedz no valsts budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

Anotācijas IV, V un VI sadaļa – Projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija.  |
| 2. | Projekta izpildes ietekme uz pārvaldes funkcijām | Projekta izpildē iesaistītās institūcijas projekta izpildi nodrošina to esošo funkciju un uzdevumu ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Broks

Vīza: Valsts sekretārs M.Gruškevics

18.08.2011 14:46

1262

J.Sviridenkova

67047774

jevgenija.sviridenkova@izm.gov.lv